Ανεστάλη η 24ωρη απεργία στο μετρό την Πέμπτη

Ανέστειλε την εξαγγελθείσα για την Πέμπτη 24ωρη απεργία στο μετρό το σωματείο των ηλεκτροδηγών.

Όπως ανακοίνωσε, μετά από συνάντηση που πραγματοποιήθηκε με την ηγεσία του Υπουργείου Μεταφορών, στην οποία παρευρέθηκε και η Διοίκηση της ΣΤΑΣΥ, τέθηκε το πλαίσιο και δρομολογήθηκαν οι διαδικασίες επίλυσης του μείζονος θέματος της αναδρομικής αναγνώρισης των ασφαλιστικών εισφορών των ηλεκτροδηγών, για την κατηγορία των Βαρέων και Ανθυγιεινών Επαγγελμάτων.



Οι εργαζόμενοι θεωρούν την παρέμβαση του Υπουργείου Μεταφορών καθοριστική και ωφέλιμη για τη δρομολόγηση του αιτήματος και ως εκ τούτου το Διοικητικό Συμβούλιο του Σωματείου Ηλεκτροδηγών αποφάσισε την αναστολή της κινητοποίησης.